b"\n_START_ARTICLE_\nScream (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nDespr\xc3\xa9s de la mort de la seva mare, dos joves s\xc3\xb3n assassinats. Sidney Prescott torna a patir l'angoixa per part de la premsa mentre alg\xc3\xba est\xc3\xa0 fent servir cl\xc3\xa0ssics del terror per a matar als seus amics.\n_START_SECTION_\nResum de la pel\xc2\xb7l\xc3\xadcula\n_START_PARAGRAPH_\nLa pel\xc2\xb7l\xc3\xadcula comen\xc3\xa7a amb una trucada de l'assass\xc3\xad a casa de na Casey Becker, la qual, juntament amb el seu xicot, acaba assassinada. L'endem\xc3\xa0 tot l'institut coneix la not\xc3\xadcia per la premsa. Sidney torna a ser aclaparada per part de la premsa, mentre el film mostra una reportera decidida anomenada Gale Weathers._NEWLINE_Na Sidney es troba a casa sola, despr\xc3\xa9s que el seu pare ha marxat de la ciutat, i l'assass\xc3\xad l'ataca. Ella sospita del seu xicot, el qual assegura que no ha fet res. Suspenen les classes a l'institut per causa de l'assassinat i, mentre la Sidney es prepara per una festa amb la seva amiga Tatum, assassinen el director de l'institut._NEWLINE_A la festa, l'assass\xc3\xad persegueix la Tatum i l'assassina amb la porta del garatge. La Gale col\xc2\xb7loca una c\xc3\xa0mera per enregistrar tots els successos d'aquella nit. S'enamora d'en Dewey, el germ\xc3\xa0 de la Tatum, i quan tornen a la casa on se celebra la festa, ja no hi ha ning\xc3\xba. L'assass\xc3\xad torna a atacar la Sidney mentre aquesta presencia la mort del c\xc3\xa0mera de la reportera i la \xc2\xabsuposada\xc2\xbb mort de la Gale, igual que en Dewey. Finalment, es coneix la identitat dels assassins, resultant ser-ne culpables el seu xicot Billy i el xicot de la Tatum, l'Stu._NEWLINE_Per\xc3\xb2 la Sidney els mata, quedant la Sidney, la Gale, en Dewey i en Randy com a supervivents dels terribles assassinats a Woodsboro.\n_START_SECTION_\nGui\xc3\xb3 i altres\n_START_PARAGRAPH_\nDurant la pel\xc2\xb7l\xc3\xadcula, es conserva el m\xc3\xa8tode d'esmentar cl\xc3\xa0ssics del terror com: A Nightmare on Elm Street, Friday the 13th, Halloween i, de forma especial, la protagonista d'aquesta \xc3\xbaltima, Jamie Lee Curtis._NEWLINE_La pel\xc2\xb7l\xc3\xadcula va revolucionar una nova era del cine de terror. El guionista, Kevin Williamson, va voler anomenar la pel\xc2\xb7l\xc3\xadcula \xc2\xabpar\xc3\xb2dia de tots els films d'assassins en s\xc3\xa8rie\xc2\xbb, tals com Freddy Krueger o Michael Myers. El director i Williamson, van crear aix\xc3\xad una pel\xc2\xb7l\xc3\xadcula que no deixava d'aterrar al p\xc3\xbablic amb escenes impactants com el principi, o la tensi\xc3\xb3 provocada pel guionista durant els 100 minuts que dura el llargmetratge."